Литературабзэмрэ чIыпIэ диалектхэмрэ зэпхыгъэ дэдэх. Диалектхэм ащыщ горэ литературабзэм лъапсэ фэхъоуи хабзэ. Ау етIани литературабзэмрэ диалектхэмрэ зэпыщытых, сыда пIомэ ахэмэ гъогоу къакIурэр зэфэдэп: литературабзэм бзэм къызэлъиубытырэ чIыпIэр зэрэщытэу къыгъэгъунэу, а бзэм рыгущыIэрэ пстэумэ ар агъэфедэу, жэрыIобзэ шъуашэри, тхыбзэ шъуашэри инэшанэхэу щытымэ, диалектхэр зэпхыгъэхэр бзэ шъолъырым ихэгъэушъхьафыкIыгъэ чIыпIэхэр арых ныIэп, зыгъэфедэхэрэри бзэм рыгущыIэрэ куп шъхьафых, тхыгъэ шъуашэри яIэп.